આવા ગોપાળાનંદ સ્વામીનું પ્રાગટ્ય સાબરકાંઠા જિલ્લાના ટોડલા ગામે ઠાકર મોતીરામ અને તેમનાં પત્ની જીવીબાના કૂખે સંવત ૧૮૩૭ના મહા સુદ-૮ને સોમવારના રોજ થયું હતું. તેમનું બાળપણનું નામ ખુશાલ ભટ્ટ હતું. જે તેમનાં દર્શન કરે તે ખુશખુશાલ બની જતા. નાની વયે જ તેમણે ચારેય વેદ, ષટ્શાસ્ત્ર, અઢાર પુરાણ, ભારત આદિ ઈતિહાસ વગેરે બધાં જ શાસ્ત્રોમાં પારંગત થયા હતા. તેઓ નાનપણથી અખૂટ ઐશ્વર્ય બતાવતા.